3. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 1827 της 31 Δεκ. 1951/14 Φεβρ.  1952 Περί οργανώσεως της υπηρεσίας του Ταμείου Αρωγής Οργάνων Αγροφυλακής. Έχοντες υπ’ όψει τας διατάξεις των άρθρ. 2 παρ. 1 εδ. δ' και 8 παρ. 1 του Ν. 1900/1951 «περί ιδρύσεως Ταμείου Αρωγής Οργάνων Αγροφυλακής» και την υπ’ αριθ. 316/3-12-1951 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών. Αποφασίζομεν: Άρθρ.1.-Το ταμείον Αρωγής Οργάνων Αγροφυλακής (ΤΑΟΑ) λειτουργεί ως ιδία υπηρεσία της Διευθύνσεως Αγροτικής Ασφαλείας του Υπουργείου των Εσωτερικών υπαγομένη απ’ ευθείας εις τον Διευθυντήν ταύτης, περιλαμβάνει δε τον Προϊστάμενον του ΤΑΟΑ, ως Διευθυντήν αυτού, και δύο τμήματα: α)Γραμματείας και β)Λογιστηρίου, και διέπεται υπό των περί της ρηθείσης Διευθύνσεως κειμένων διατάξεων. Άρθρ.2.-1.Ο Διευθυντής του ΤΑΟΑ έχει την εφαρμογήν των περί του ΤΑΟΑ κειμένων διατάξεων, προΐσταται του προσωπικού τούτου και ασκεί εποπτείαν και έλεγχον επί των υπαγομένων εις την αρμοδιότητά του υπηρεσιών και υπαλλήλων και των εκδιδομένων υπό τούτων πράξεων, ιδία δε: α)Διανέμει τα έγγραφα εις τα τμήματα του Ταμείου και παρέχει εις τους προϊσταμένους τούτων οδηγίας περί της ενδεικνυομένης ενεργείας. β)Εισηγείται εις τον Διευθυντήν Προϊστάμενον της Διευθύνσεως Α.Α. και τον Υπουργόν την έκδοσιν γενικών οδηγιών και κανονιστικών πράξεων επί της λειτουργίας του Ταμείου και ως και την λήψιν των ενδεικνυομένων διοικητικών και νομοθετικών μέτρων, μονογραφεί δε πάντα τα σχέδια των σχετικών εγγράφων των υποβαλλομένων εις τον Διευθυντήν Α.Α. τον Γεν. Γραμματέα και τον Υπουργόν, δικαιούμενος να επιφέρη επί των υπό των υπαλλήλων του ΤΑΟΑ καταρτιζομένων εγγράφων τας αναγκαίας βελτιώσεις ή υποδεικνύη τας επενεκτέας μεταβολάς ή και να καταρτίζη ο ίδιος εξ υπαρχής ταύτα. γ)Υπογράφει ως Διευθυντής του ΤΑΟΑ, τα έγγραφα τ' αφορώντα την λειτουργίαν αυτού, τα εκδιδόμενα προς εκτέλεσιν των περί το Ταμείον τούτο κειμένων Νόμων, Β.Δ/των και Υπουργικών αποφάσεων ως και των αποφάσεων του Διοικητικού Συμβουλίου αυτού. δ)Εφορά την υπό των υφισταμένων του εφαρμογήν των Νόμων, Β.Δ/των, Υπουργικών αποφάσεων, Εσωτερικού Κανονισμού και εγκυκλίων. Λαμβάνει πάντα τα αναγκαία μέτρα δια την οργάνωσιν, κατανομήν έργων, υποδιαίρεσιν των τμημάτων εις γραφεία και εν γένει δια την καλήν και κανονικήν λειτουργίαν του Ταμείου, την ταχείαν διεκπεραίωσιν των υποθέσεων τούτου, την άμεσον και πρόθυμον ουσιαστικήν εξυπηρέτησιν των πολιτών κλπ. ε)Μεριμνά δια την τήρησιν της πειθαρχίας εις το προσωπικόν του ΤΑΟΑ, συντάσσει και διαβιβάζει αρμοδίως τας εκθέσεις περί της υπηρεσιακής εν γένει δράσεως και επιδόσεων των υπ’ αυτόν υπαλλήλων. ς)Ασκεί πάσαν ετέραν αρμοδιότητα ανατιθεμένην αυτώ υπό του Νόμου, Β.Δ/των, Εσωτερικού Κανονισμού, Υπουργικών αποφάσεων και εγκυκλίων. 2.Ο Διευθυντής του ΤΑΟΑ, απών ή κωλυόμενος, αναπληρούται υπό του αρχαιοτέρου τμηματάρχου του ΤΑΟΑ ή από οριζομένου παρά του Υπουργού ετέρου Τμηματάρχου ή Επιθεωρητού ή ειδικού Επιθεωρητού Α.Α. της Διευθύνσεως Α.Α. Άρθρ.3.-Οι Τμηματάρχαι του ΤΑΟΑ έχουσι τα, κατά τας κειμένας περί Τμηματαρχών της Διευθύνσεως Α.Α. διατάξεις, καθήκοντα και αρμοδιότητας ως και πάσαν άλλην αρμοδιότητα και καθήκον εκ του Νόμου, Β.Δ/των, Εσωτερικού Κανονισμού, Υπουργικών αποφάσεων και εγκυκλίων. Ούτοι εισηγούνται τας ενεργείας των οικείων τμημάτων εις τον Διευθυντήν του ΤΑΟΑ. Άρθρ.4.-Οι προϊστάμενοι των εις τμήματα υπαγομένων Γραφείων του ΤΑΟΑ έχουσι τα, κατά τας κειμένας διατάξεις, καθήκοντα και υποχρεώσεις των προϊσταμένων γραφείων της Διευθύνσεως Αγροτ. Ασφαλείας, ως και πάσαν άλλην αρμοδιότητα και καθήκον εκ του Νόμου, Β.Δ/των, Εσωτερικού Κανονισμού του ΤΑΟΑ, Υπουργικών αποφάσεων και εγκυκλίων διαταγών. Άρθρ.5.-Ο Διευθυντής της Δ/νσεως Α.Α. ασκεί την γενικωτέραν εποπτείαν και έλεγχον επί των πράξεων της υπηρεσίας του ΤΑΟΑ, δικαιουμένος προς τον σκοπόν τούτον να επιθεωρή τας γραφεία, (Μετά τη σελ. 110) Σελ. 110,1 Γ - 25 Ταμείο Συντάξεων και Αρωγής Οργάνων Αγροφυλακής 17.Α.δ.3 να καταρτίζη σχετικάς εκθέσεις, να απευθύνη προς το προσωπικόν αυτού τας ενδεδειγμένας υποδείξεις και να εισηγήται εις τον Υπουργόν την λήψιν των ενδεικνυομένων μέτρων δια την καλήν διεξαγωγήν της υπηρεσίας του Ταμείου. Άρθρ.6.-1.Το τμήμα «Γραμματείας» του ΤΑΟΑ περιλαμβάνει τα εξής γραφεία: α)Μητρώου ησφαλισμένων και στατιστικής Εις τούτο ανήκει ιδία: η κατάρτισις και τήρησις του Γενικού Μητρώου Ησφαλισμένων, των ατομικών φακέλλων τούτων εις ιδιαιτέρας θυρίδας κατά Διοίκησιν Α.Α. και Αγρονομείον των απαιτουμένων βιβλίων, η κατά λεξικογραφικόν σύστημα ευρετηρίασις των τε διοριζομένων και εξερχομένων της υπηρεσίας ησφαλισμένων του ταμείου, η κατάρτισις στατιστικών πινάκων επί της κινήσεως των ησφαλισμένων, η επιβεβαίωσις του χρόνου ασφαλίσεως των ησφαλισμένων, η εισήγησις περί γεννηθέντος δικαιώματος αρωγής, βοηθήματος ή επιστροφής κρατήσεων κλπ. β)Διοικητικού Συμβουλίου και  Διοικήσεως Προσωπικού του ΤΑΟΑ Εις τούτο ανήκει ιδία: η επιμελεία της προσκλήσεως των μελών του Δ.Σ. εις τας συνεδριάσεις, η κατάρτισις και τήρησις των πρακτικών και αποφάσεων του Διοικητικού Συμβουλίου του ΤΑΟΑ, η έκδοσις αντιγράφων και αποσπασμάτων των αποφάσεων τούτου και η έγκαιρος διαβίβασις εις τα αρμόδια γραφεία προς εκτέλεσιν, η τήρησις των απαιτουμένων βιβλίων και ατομικών φακέλλων του παρά τω ΤΑΟΑ υπηρετούντος προσωπικού, η επιμέλεια των υποθέσεων περί την στέγασιν, επίπλωσιν, φωτισμόν, ύδρευσιν, καθαριότητα, ευκοσμίαν, τάξιν και ασφάλειαν του καταστήματος γραφείων του ΤΑΟΑ, η επιτήρησις της φυλάξεως και καλής συντηρήσεως των επίπλων, σκευών, μηχανημάτων, και λοιπών πραγμάτων του Ταμείου. Σελ. 110,2 Γ – 26 2.Το τμήμα «Λογιστηρίου» περιλαμβάνει τα εξής γραφεία : α)Εσόδων. Εις τούτο ανήκει η παρακολούθησις των εν γένει εσόδων και της περιουσίας του ταμείου, η τήρησις των απαιτουμένων βιβλίων, η έκδοσις δελτίων εισπραττομένων εσόδων και συμψηφισμών κλπ. β)Έξόδων. Εις τούτο ανήκει: ο έλεγχος των δαπανών, η κατάρτισις προσχεδίου αποφάσεων του Δ.Σ. περί εγκρίσεως αυτών, η κατάρτισις των χρηματικών ενταλμάτων, η τήρησις των απαιτουμένων βιβλίων, η ευρετηρίασις κατά λεξικογραφικόν σύστημα των τυχόντων ασφαλιστικής παροχής προσώπων κλπ. γ)Συγκεντρώσεως λογαριασμών. Εις τούτο ανήκει: η τήρησις των απαιτουμένων βιβλίων, η κατάρτισις του προϋπολογισμού, ισολογισμού και απολογισμού του ταμείου, η κατάρτισις δελτίων στατιστικής, η επιμέλεια ενεργείας προμηθειών κλπ. 3.Ο Διευθυντής του Ταμείου, κατά τας ανάγκας της υπηρεσίας, ορίζει τη χρησιμοποίησιν υπαλλήλων του Ταμείου εκ τινος γραφείου προς επικουρίαν ετέρου, την αναπλήρωσιν των απόντων ή κωλυομένων ως και την τοποθέτησιν υπαλλήλων εις πλείονα του ενός γραφεία. 17.Α.δ.3 Ταμείο Συντάξεων και Αρωγής Οργάνων Αγροφυλακής 